১০ মিনিটের ঝড় ও শিলাবৃষ্টিতে লন্ডভন্ড গাইঘাটা

কলকাতা: ১০ মিনিটের ঝড় ও শিলাবৃষ্টিতে লন্ডভন্ড উত্তর ২৪ পরগনার গাইঘাটা (Storm in Gaighata)। কালো মেঘে ঢেকে যায় আকাশ, আচকাই ঝড় শুরু হয়ে যায়। শুধু ঝড় নয় তার সঙ্গেই শিলা বৃষ্টিও হয়। ছ’টি গ্রাম মিলিয়ে ৩০-৩৫টি বাড়ি ভেঙে পড়েছে। ক্ষতিগ্রস্ত এলাকা পরিদর্শনে গিয়েছেন বিডিও।

স্থানীয় সূত্রে খবর, বুধবার দুপুর নাগাদ আচমকাই ঝড়বৃষ্টি শুরু হয় গাইঘাটায়। এই ঝড়বৃষ্টি মাত্র ১০ মিনিট স্থায়ী হয়, আর তাতে তছনছ হয়ে যায় ৬ গ্রাম। ১০ মিনিটের ঝড়ে রামনগর পঞ্চায়েতের শশা ডাঙা, তেঁতুলবেড়িয়ার আগরপাড়া, রঘুনন্দনপুর, চকঝাউডাঙা ও পিপলি গ্রামে ভেঙে পড়েছে প্রচুর ঘরবাড়ি। কোথাও কোথাও ভেঙে পড়েছে পাকা বাড়ির দেওয়ালও। শিলার আঘাতে বেশ কয়েক জন আহতও হয়েছে। মাঠের ফসলও নষ্ট হয়েছে বলে জানিয়েছেন চাষিরা।

আরও পড়ুন: বিধায়কের বাড়িতে সেন্ট্রাল ফোর্সের হানা

ঘটনার খবর পেয়েই গাইঘাটার বিডিও, পঞ্চায়েত সমিতির সভাপতি সহ বিভিন্ন স্তরের জনপ্রতিনিধিরা যান এলাকায়। সরকারি তরফে প্রয়োজনীয় ত্রাণের ব্যবস্থা করা হয়েছে। আপাতত ক্ষতিগ্রস্তদের জন্য ত্রিপলের ব্যবস্থা করা হচ্ছে। যাঁরা আহত হয়েছেন, তাঁদের চিকিৎসার ব্যবস্থা করা হয়েছে।

অন্য খবর দেখুন